টাঙ্গাইল জেনারেল হাসপাতাল সূত্রে জানা গেছে, সকাল ৬টার দিকে গুরুতর আহত অবস্থায় অন্তত ৩৫ জনকে হাসপাতালে আনা হয়। এদের মধ্যে চারজন মারা যান। বাকিদের চিকিৎসা দেওয়া হচ্ছে। কালিহাতী থানার ওসি (তদন্ত) মনসুর আলী আরিফ বলেন, ভোরে থানার কাছে সেতু পার হওয়ার সময় একটি ট্রাক উল্টে যায়। খবর পেয়ে পুলিশ ঘটনাস্থলে গিয়ে স্থানীয়দের সহযোগিতায় হতাহতদের উদ্ধার করে। পরে তাদেরকে হাসপাতালে পাঠানো হয়।